钦定古今图书集成/明伦汇编/氏族典/第235卷 > 张祚
## 钦定古今图书集成/明伦汇编/氏族典/第235卷 > 张祚

按《晋书张轨传》：“轨子寔，寔子骏，骏子祚，字太伯，博学
雄武，有政事之才。既立，自称大都督、大将军、凉州牧、
凉公。淫暴不道，永和十年，僭称帝位。其夜天有光如
车盖，声若雷霆，震动城邑。明日大风拔木，灾异屡见，
而祚凶虐愈甚。其尚书马岌以切谏免官，郎中丁琪
又谏，祚大怒，斩之。宗人张瓘镇枹罕。祚恶其强，遣其”
将易揣、张玲袭之，为瓘所破。瓘弟琚及子嵩率众入
城，祚被杀。〈按祚乃耀灵伯父兹以其僭立先后为序故载于此〉